paragraph_text: Duž rijeke tijekom Qingming festivala ili Duž rijeke tijekom Dana čistog sjaja (kineski: 清明上河圖, pinyin: Qingming Shanghe Tu) je jedna od najznačajnijih slika kineskog slikarstva. Naslikao ju je slikar dinastije Song, Zhang Zeduan u 12. stoljeću na svitku visine 28,4 i duljine 528 cm. Od 1945. godine se nalazi u Dvorskom muzeju Zabranjenog grada u Pekingu i izlaže se javnosti samo u određeno vrijeme u godini.<ref>Sheila Melvin, "A rare peek at China's treasures", 11. siječnja 2003., International Herald Tribune Pristupljeno 4. lipnja 2019.